पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में कोरोना के कहर के बीच राहत देने वाली खबर है। प्रदेश में मंगलवार को रिकॉर्ड 14,146 मरीज ठीक हुए। वहीं, पिछले 8 दिन में नए एक्टिव केस 320% तक घट गए हैं, जबकि रोजाना ठीक होने वाले 190% तक बढ़े हैं। 27 अप्रैल को 8542 नए एक्टिव केस जुड़े थे और 7426 मरीज ठीक हुए थे। वहीं, 4 मई को नए एक्टिव केस 2674 ही बढ़े और ठीक होने वालों का आंकड़ा 14146 तक पहुंच गया।
यही नहीं, मंगलवार को प्रदेश में 16,974 नए रोगी आए। जबकि 3 मई को यह संख्या 17296 थी। यानी करीब 300 मरीज कम मिले। इसके अलावा मरने वालों की संख्या भी 154 पर स्थिर रही। सुखद संकेत ये भी हैं कि राजस्थान में मंगलवार को सबसे ज्यादा 99418 सैंपल लिए गए, जिनमें से 16974 पॉजिटिव आए।
यानी संक्रमण दर 17% दर्ज की गई, जो चंद रोज पहले 30% के करीब पहुंच गई थी। प्रदेश में कोरोना की दूसरी लहर ने 2 मई को 18,298 नए संक्रमितों के साथ पीक को छू लिया था। क्योंकि इसके बाद से लगातार दूसरे दिन नए रोगियों की संख्या घटी है। पिछले 48 घंटे में ही 1324 नए मरीज कम मिले हैं। जबकि इसी दौरान ठीक होने वाले 2884 बढ़ गए हैं। 2 मई को 11262 मरीज स्वस्थ हुए थे। साथ ही लगातार गिर रही रिकवरी रेट पिछले तीन दिनों से 69.78% पर स्थिर है। जिस रफ्तार से मरीज ठीक हो रहे, उम्मीद है कि ये भी तेजी से बढ़ेगी।
कृपया! यहां ज्यादा ध्यान दें...क्योंकि प्रदेश की 89% मौतें इन 12 जिलों में
प्रदेश में लगातार दूसरे दिन 154 मौतें हुईं। मगर चिंता की बात ये है कि 89% मौतें सिर्फ 12 जिलों में हुई हैं। जयपुर में 40, जोधपुर में 28, उदयपुर में 20, भीलवाड़ा और बीकानेर में 8-8, अजमेर में 6, अलवर में 5, बासवाड़ा, बाड़मेर व भरतपुर में 3-3, कोटा में 4 और सीकर में 9 लोगों की जान गई। इस तरह 12 जिलों की कुल 137 मौतें हुईं, जबकि बाकी जिलों में 17 ने दम तोड़ा।
अमेरिका : बच्चों के लिए फाइजर के टीके को अगले हफ्ते मंजूरी संभव
वॉशिंगटन, अमेरिका में खाद्य और औषधि प्रशासन 12 से 15 साल के बच्चों के लिए फाइजर कंपनी की वैक्सीन को अगले हफ्ते मंजूरी दे सकता है। एक अधिकारी ने यह जानकारी दी।
संक्रमण में टॉप-7...जयपुर व जोधपुर छोड़ कहीं 1000 से ज्यादा रोगी नहीं
जिला नए रोगी मौतें ठीक हुए जयपुर 3110 40 1875 जोधपुर 1867 28 1340 अलवर 949 5 891 उदयपुर 822 20 1389 पाली 814 1 116 बारां 784 0 255 चित्तौड़गढ़ 736 1 687
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn